Veselko Tenžera
Veselko Tenžera (Prozor, 10. veljače 1942. - Zagreb, 20. veljače 1985.) bio je hrvatski i bosanskohercegovački književni kritičar, esejist i feljtonist.

Životopis
Veselko Tenžera rodio se u hercegovačkom gradiću Prozoru 1942. godine. Studirao je komparativnu književnost i povijest umjetnosti na Filozofskom fakultetu u Zagrebu. Kao književni i likovni kritičar, esejist i feljtonist, surađivao u mnogim listovima i časopisima (Slobodna Dalmacija, Vjesnik, Start, Studio, Danas). Autor je likovnih monografija o Ivanu Lovrenčiću, Ivi Šebalju i Dimitriju Popoviću. Od 1995. godine osnovna škola u selu Uzdol nosi njegovo ime. Po njemu je bila nazvana nagrada tjednika Danas (od 1990. godine do gašenja lista) i tradicionalna Nagrada Novinar godine, (od 1996. do 2000. godine, te kasnije preimenovana u Nagrada Veselko Tenžera za unapređenje novinarskog izraza, od 2001. do 2002. godine) koju je dodjeljivalo Hrvatsko novinarsko društvo.

Djela  
 Prvi zmaj, (1975.) (ilustr. Franjo Klopotan)
 Miting, (feljtoni, 1978.) 
 En passant: feljtoni, (feljtoni, 1978.)
 Ivan Lovrenčić: crteži, (tekst na hrvatskom i engleskom, prij. Janko Paravić, 1980.)
 Dimitrije, (suautori: Ivan Lovrenčić, Josip Depolo, Tonko Maroević, 1980.)
 Ivo Šebalj: crteži, tempere, pasteli,  (fotografije Slaven Fischer, 1983.)

Posmrtno 
 Zašto volim Zagreb, (feljtoni, 1987.) 
 Sportski život: feljtoni, eseji, osvrti, (feljtoni, 1987.) 
 Makar se i posvađali: književni feljtoni , (književni portreti, 1988.) 
 Zašto volim TV, (feljtoni, 1988.)
 La Croatie Hrvatska, (1991.) 
 Želja za dobrim kupanjem, (književne kritike, 1992.) 
 Likovne teme, (feljtoni, eseji, kritike, 1993.) 
 Pisma Ivani, (pisma, 1995.) 
 Preživljuje dobro pisanje: o hrvatskim piscima, (književne kritike, 1995.)
 Šok običnosti: kritika/kronika hrvatskoga pjesništva, (izabrao i pogovor napisao Tonko Maroević, književne kritike, 1997.)
 Čitanje lektire: kroatističke teme, (izbor i pogovor Zdravko Zima, 2001.)
 Sadašnjost za vječnost: Izbor iz djela, (ur. Zdravko Zima, 2005.) 
 Sloboda u rezervatu, (zbirka tekstova objavljivanih između 1972. i 1975. u dnevnom listu Vjesnik i polumjesečniku Start, 2012.)

Izvori

Vanjske poveznice 
  Institucija po sebi 

Hrvatski novinari
Pisci iz Bosne
Hrvatski književni kritičari